I 139 f.Kr. ble Demetrios II Nikator tatt til fange mens han førte krig mot Partia og ble holdt fange fram til 129 f.Kr. Tilbake i Syria var det påkrevd med en ny monark, og Demetrios' yngre bror, Antiokos VII Sidetes, som hadde vokst opp i byen Sidon i Pamfylia (derav hans epitet ), kom tilbake og krevde tronen. Han forsterket sin kongskrav ved også å gifte seg med Kleopatra Thea i 138 f.Kr. Hun fødte ham minst en sønn, Antiokos IX Kyzikenos, mens navnene på de andre eventuelle barna er usikre.